62019TJ0670_INF
Sodba Splošnega sodišča (četrti senat) z dne 14. julija 2021 – Carbajo Ferrero/Parlament
(Zadeva T‑670/19)
„Javni uslužbenci – Uradniki – Postopek imenovanja na mesto direktorja – Obvestilo o prostem delovnem mestu – Zavrnitev prijave tožeče stranke in imenovanje drugega kandidata – Obveznost obrazložitve – Ugovor nezakonitosti aktov o določitvi notranjih postopkovnih pravil – Nepravilnost v postopku zaposlovanja – Očitna napaka pri presoji – Nenatančnost informacij, posredovanih OI – Preglednost – Enako obravnavanje – Odgovornost – Premoženjska in nepremoženjska škoda“
1.
Pritožbe uradnikov – Ugovor nezakonitosti – Obseg – Akti, katerih nezakonitost se lahko uveljavlja – Odločba o določitvi faz izbirnega postopka – Izpodbijanje ob vložitvi tožbe zoper odločbo o zavrnitvi prijave tožeče stranke – Dopustnost
(člen 277 PDEU)
(Glej točke od 52 do 58.)
2.
Uradniki – Zaposlovanje – Postopek za zapolnitev delovnega mesta direktorja – Odločba o določitvi faz postopka – Primerjalna ocena uspešnosti – Nenavedba meril za primerjalno analizo uspešnosti ali načina sestave seznama kandidatov, ki so priporočeni za razgovor – Kršitev načel dobrega upravljanja, enakega obravnavanja in pravne varnosti – Neobstoj
(Kadrovski predpisi za uradnike, člena 27(1) in 29(2))
(Glej točke 66, 67 in od 69 do 73.)
3.
Uradniki – Odločba, ki posega v položaj – Zavrnitev kandidature – Obveznost obrazložitve – Obseg – Spoštovanje tajnosti dela izbirne komisije – Meje – Sporočanje ocenjevalnih meril, na katerih temelji izbor – Dopustnost
(Kadrovski predpisi za uradnike, člen 25, drugi odstavek)
(Glej točki 94 in 101.)
4.
Uradniki – Zaposlovanje – Postopek za zapolnitev delovnega mesta direktorja – Primerjalna ocena uspešnosti kandidatov – Obveznost vnaprejšnje določitve meril za primerjalno analizo – Obseg – Neuporaba enakih meril v različnih fazah postopka – Nedopustnost
(Kadrovski predpisi za uradnike, člena 29(2) in 45(1))
(Glej točke 111, 112, od 116 do 119 in 124.)
5.
Uradniki – Zaposlovanje – Postopek za zapolnitev delovnega mesta direktorja – Primerjalna ocena uspešnosti kandidatov – Obveznost posredovanja meril za primerjalno analizo organu za imenovanja – Obseg
(Kadrovski predpisi za uradnike, člena 29(2) in 45(1))
(Glej točke 113 in od 121 do 124.)
6.
Uradniki – Objava prostega delovnega mesta – Predmet – Primerjalna ocena uspešnosti kandidatov – Diskrecijska pravica uprave – Meje – Spoštovanje pogojev, določenih v razpisu prostega delovnega mesta – Sodni nadzor – Meje – Posredovanje netočnih podatkov o poklicnih izkušnjah kandidata organu za imenovanja – Nedopustnost
(Kadrovski predpisi, člen 29(2))
(Glej točke od 133 do 137 in od 142 do 145.)
Predmet
Predlog na podlagi člena 270 PDEU za, prvič, razglasitev ničnosti odločbe Evropskega parlamenta z dne 10. decembra 2018 o zavrnitvi prijave tožeče stranke in imenovanju drugega kandidata na delovno mesto direktorja za medije na generalnem direktoratu za komuniciranje ter, drugič, povračilo škode, ki naj bi jo tožeča stranka utrpela zaradi te odločbe.
Izrek
1.
Odločba Evropskega parlamenta z dne 10. decembra 2018 o zavrnitvi prijave tožeče stranke in imenovanju drugega kandidata na delovno mesto direktorja za medije na generalnem direktoratu za komuniciranje se razglasi za nično.
2.
Parlamentu se naloži, naj tožeči stranki plača znesek v višini 40.000 EUR iz naslova povračila premoženjske škode.
3.
V preostalem se tožba zavrne.
4.
Parlamentu se naloži plačilo stroškov.